Harald S. Klungtveit

Harald Skoglund Klungtveit (født 1982) er en norsk journalist som er redaktør i Filter Nyheter. Han kommer fra Tysvær i Rogaland.

Fra 2000 til 2004 studerte Klungtveit mediefag og annet ved NTNU i Trondheim, der han også var journalist i studentavisa Under Dusken fra 2001 til 2003. Han arbeida i Adresseavisen fra 2003 til 2006 og etter dette ti år i Dagbladet, blant annet med kriminaljournalistikk. I 2016 etablerte han sammen med tidligere kolleger den alternative nettavisa Filter Nyheter hvor han selv er ansvarlig redaktør. Nettstedet retter ekstra oppmerksomhet mot høyreekstremisme og rasistisk netthat. Disse temaene danner også hovedfokuset for boka hans fra 2020, Nynazister blant oss, hvor han kritiserer norske medier for naivitet overfor nynazisme, og bruken av begrepet «ensom ulv». I 2022 ble han på Nordiske Mediedager tildelt Sjur Holsens Minnepris.

Bibliografi  
 Nynazister blant oss : på innsiden av den nye høyreekstremismen Kagge forlag 2020 ISBN 9788248925279

Referanser

Eksterne lenker
 
 Treff på søkeordet «Klungtveit» i arkivet til journalisten.no

Fødsler i 1982
Journalister i Dagbladet
Journalister i Adresseavisen
Norske redaktører
Personer fra Tysvær kommune‎
Fødselsdato ikke oppgitt